Novo otkriće fosila u Koloradu
Američka savezna država Kolorado ima dugu i bogatu istoriju kada je reč o fosilima
U Prirodnjačkom muzeju u Denveru, istraživači pažljivo čiste dragocenu kolekciju kostiju životinja iz Ledenog doba. Jan Miler je kustos u galeriji muzeja za paleontologiju. “ Do sada je iskopano više od 600 kostiju iz Ledenog doba, pretežno iz korita antičke reke u blizini skijaškog odmarališta “Snoumas”. Sve je počelo prošle godine kada je građevinska ekipa počela radove na proširenju lokalnog veštačkog jezera. “ Iako su velike mašine oštetile neke od kostiju, Miler kaže da to nije ništa naspram činjenice da je ovako nešto pronađeno. “ Ovi fosili iz Ledenog doba datiraju od pre 50 do 150 hiljada godina. U Koloradu su takođe pronađeni fosili od pre 150 miliona godina, kao npr. Stegosaurus ili Diplodokus, najveće životinje koje su ikada postojale na našoj planeti. Biljožder Iguanadon i dinosaurus veličine noja koji se njime hranio, ostavili su otiske svojih stopala na ovoj kamenoj ploči, koju su 1930-ih otkrili drumski radnici. Muzej dinosaurusa prenosi njihove priče. Ne znamo kakva otkrića o prošlosti nas čekaju u budućnosti, jer na kraju krajeva, kako kaže Džo Templ, svako može da bude lovac na fosile. Što se tiče “mamutskog” pronalaska u Snoumasu, kada se u maju sav sneg otopi, ekipa naučnika će se vratiti u potrazi za relikvijama prošlosti.